אנדרוס (יוון)

אַנְדְרוֹס (ביוונית: Άνδρος) הוא אי יווני בקבוצת האיים הקיקלאדיים שבים האגאי. זהו השני בגודלו בקבוצה, אחרי נאקסוס, והוא נמצא צפונית לאי טינוס ודרומית־מזרחית לאי אוויה. גאוגרפיה שטחו של אנדרוס כ־380 קמ"ר, אורכו המרבי כ־40 ק"מ, ורוחבו נע בין 10 ל־16 ק"מ. האי הררי, וההר הגבוה בו, פטאלי, מגיע לגובה של כ־997 מטרים. בשל מעיינותיו ונחלי המים הזורמים בו כל השנה, אנדרוס ירוק יחסית לשאר איי הקיקלאדים. היסטוריה האי היה מיושב מתקופות פרהיסטוריות. בעת העתיקה נודע כמרכז ימי חשוב, והשתייך לליגה הדלית בהנהגת אתונה. בהמשך נשלט על ידי הרומאים, הביזנטים, הוונציאנים והעות'מאנים. במאה ה־19, לאחר מלחמת העצמאות היוונית, צורף למדינת יוון המודרנית. אוכלוסייה ומינהל באנדרוס חיים כ־9,000 תושבים (נכון לשנת 2021). בירת האי היא אנדרוס (חורה), הנמצאת בחוף המזרחי. נמל הכניסה הראשי הוא גַבריוֹן שבמערב. כלכלה ותרבות כלכלת האי נשענת על ספנות, תיירות וחקלאות. באי פועל מוזיאון לאמנות מודרנית, לצד כפרים מסורתיים ומנזרים ביזנטיים. תחבורה הגישה לאי היא באמצעות הפלגות מנמל רפינה, הסמוך לאתונה, וההפלגה אורכת כשעתיים. קישורים חיצוניים אתר האינטרנט הרשמי של אנדרוס (ביוונית, באנגלית, בצרפתית, בגרמנית, באיטלקית וברוסית) אתר העיר אנדרוס (ביוונית) אתר Andros Routes (באנגלית) יניב דוידסון, אנדרוס: האי היווני המושלם לטיול, באתר הארץ, 17 באפריל 2022 הערות שוליים